7 വിമൻ

7 വിമൺ 1966-ൽ ജോൺ ഫോർഡ് സംവിധാനം ചെയ്ത് ആൻ ബാൻക്രോഫ്റ്റ്, സ്യൂ ലിയോൺ, മാർഗരറ്റ് ലെയ്‌ടൺ, ഫ്ലോറ റോബ്‌സൺ, മിൽഡ്‌റെഡ് ഡന്നോക്ക്, ബെറ്റി ഫീൽഡ്, അന്ന ലീ എന്നീ താരങ്ങൾക്കൊപ്പം എഡ്ഡി ആൽബർട്ട്, മൈക്ക് മസുർക്കി, വുഡി സ്ട്രോഡ് എന്നിവരും അഭിനയിച്ച പനാവിഷൻ നാടകീയ ചലച്ചിത്രമാണ്. നോറ ലോഫ്റ്റ്സിന്റെ "ചൈനീസ് ഫിനാലെ" എന്ന ചെറുകഥയെ അടിസ്ഥാനമാക്കി ജാനറ്റ് ഗ്രീൻ, ജോൺ മക്കോർമിക്ക് എന്നിവർ തിരക്കഥയെഴുതിയ ഈ ചിത്രം മെട്രോ-ഗോൾഡ്വിൻ-മേയറിനുവേണ്ടി ബെർണാഡ് സ്മിത്തും ജോൺ ഫോർഡും ചേർന്നാണ് നിർമ്മിച്ചത്. ചിത്രത്തിൻറെ സംഗീതം എൽമർ ബേൺസ്റ്റൈനും ഛായാഗ്രഹണം ജോസഫ് ലാഷെല്ലുമാണ് നിർവ്വഹിച്ചത്. 53 വർഷത്തെ കരിയർ അവസാനിപ്പിച്ചുകൊണ്ട് ഫോർഡ് സംവിധാനം ചെയ്ത അവസാനത്തെ ഫീച്ചർ ചിത്രമായിരുന്നു ഇത്.

 അവലംബം 

വർഗ്ഗം:1966-ൽ പുറത്തിറങ്ങിയ ചലച്ചിത്രങ്ങൾ